சுவிட்சர்லாந்தில் கல்வி என்பது மிகவும் வேறுபட்டுள்ளது, ஏனெனில் சுவிட்சர்லாந்தின் அரசியலமைப்பு பள்ளிக்கல்வி அமைப்புக்கான அதிகாரத்தை மண்டலங்களுக்கு வழங்கியுள்ளது. அங்கு பொது மற்றும் தனியார் பள்ளிகள் இரண்டும் உள்ளன, இவற்றில் பல தனியார் சர்வதேசப் பள்ளிகளும் அடங்கும். அனைத்து மண்டலங்களிலும் ஆரம்பப் பள்ளிக்கான குறைந்தபட்ச வயது ஆறு ஆண்டுகள் ஆகும். ஆரம்பக் கல்வியானது பள்ளியைப் பொறுத்து நான்கு அல்லது ஐந்தாம் வகுப்பு வரை தொடர்கிறது. வழக்கமாக, பள்ளியில் முதல் அன்னிய மொழியானது எப்போதும் பிறநாடுகளின் தேசிய மொழிகளில் ஒன்றாக இருந்தது, இருப்பினும் சமீபத்தில் (2000) சில மண்டலங்களில் ஆங்கிலம் முதலில் அறிமுகப்படுத்தப்பட்டது. ஆரம்பப் பள்ளியின் முடிவில் (அல்லது உயர்நிலைப் பள்ளியின் ஆரம்பத்தில்), மாணவர்களின் திறன்களைப் பொறுத்து சில (பெரும்பாலும் மூன்று) பிரிவுகளில் பிரிக்கப்படுகின்றனர். வேகமாக கற்கும் மாணவர்களுக்கு, மேற்படிப்புகள் மற்றும் மதுரா ஆகியவற்றுக்குத் தயாராவதற்கு மேம்பட்ட வகுப்புகள் எடுக்கப்படுகின்றன, இருப்பினும் கல்வியை சற்று மெதுவாகப் பெற்று உட்கிரகித்துக் கொள்ளும் மாணவர்களுக்கு, அவர்களின் திறனுக்கு ஏற்ப கவனமாகக் கற்றுக்கொடுக்கப்படுகின்றது.
சுவிட்சர்லாந்தில் 12 பல்கலைக்கழகங்கள் உள்ளன, அவற்றில் பத்து, மண்டலங்கள் அளவில் நிர்வக்கிக்கப்படுகின்றன, பெரும்பாலும் தொழில்நுட்பம் அல்லாத பாடங்களையே அவை வழங்குகின்றன. சுவிட்சர்லாந்தில் முதல் பல்கலைக்கழகம் 1460 இல் பாசெல் நகரில் (ஒரு மருத்துவப் பேராசிரித் துறையுடன்)தொடங்கப்பட்டது, அதில் சுவிட்சர்லாந்தின் பாரம்பரிய ரசாயனம் மற்றும் மருத்துவ ஆராய்ச்சியைக் கொண்டிருந்தது. ஜூரிச் பல்கலைக்கழகம் சுமார் 25,000 மாணவர்களைக் கொண்டு சுவிட்சர்லாந்தின் மிகப்பெரிய பல்கலைக்கழகமாக உள்ளது. ஜூரிச்சில் உள்ள ETHZ (1855 இல் தொடங்கப்பட்டது) மற்றும் லாசென்னேவில் உள்ள EPFL (1969 இல் தொடங்கப்பட்டது, முன்னதாக லாசென்னே பல்கலைக்கழகத்துடன் இணைக்கப்பட்டிருந்த கல்வி நிறுவனம்) ஆகிய இரண்டு கல்வி நிறுவனங்கள் கூட்டமைப்பு அரசாங்காத்தால் நிதியளிக்கப்படுகின்றன, இவை இரண்டும் சிறந்த சர்வதேச மதிப்பைப் பெற்றுள்ளன. 2008 இல் ஷாங்காயின் உலகப் பல்கலைக்கழகங்களின் கல்வி தரவரிசை படி ஜூரிச்சின் ETH கல்வி நிறுவனம் "இயற்கை அறிவியல் மற்றும் கணிதம்" துறையில் 15வது தரவரிசையைப் பெற்றிருந்தது மற்றும் அதே தரவரிசையின் படி லாச்சென்னேயில் உள்ள EPFL கல்வி நிறுவனம் "பொறியியல்/தொழில்நுட்பம் மற்றும் கணினி அறிவியல்கள்" துறையில் 18வது இடத்தைப் பெற்றிருந்தது.
மேலும் பயன்பாட்டு அறிவியல் துறைகளுக்கான பல்கலைக்கழகங்கள் பல உள்ளன. சுவிட்சர்லாந்து, மூன்றாம் நிலைக் கல்வியில் ஆஸ்திரேலியாவிற்கு பிறகு அதிக வெளிநாட்டு மாணவர்கள் வீதத்தில் இரண்டாவது இடத்தைக் கொண்டுள்ளது.

சுவிஸ் விஞ்ஞானிகளுக்கு பல நோபல் பரிசுகள் வழங்கப்பட்டுள்ளன, எடுத்துக்காட்டாக இயற்பியல் துறையில் பெர்ன் நகரில் பணிபுரிந்து கொண்டிருந்த போது சார்புக்கொள்கையை உருவாக்கிய உலகப் புகழ் பெற்ற இயற்பியலாளர் ஆல்பர்ட் ஐன்ஸ்டைன் அவர்களுக்கு வழங்கப்பட்டது. மிகச்சமீபத்தில் விளாடிமிர் ப்ரேலாக், ஹென்ரிச் ரோஹ்ரெர், ரிச்சர்டு எர்ன்ஸ்ட், எட்மண்ட் பிஷெர், ரோல்ஃப் ஜிங்கெர்னஜெல் மற்றும் குர்த் உத்ரிச் ஆகியோர் அறிவியல் துறைகளில் நோபல் பரிசுகளைப் பெற்றனர். மொத்ததில் நோபல் பரிசு பெற்றவர்கள் 113 பேர் சுவிட்சர்லாந்திற்குத் தொடர்புடையவர்கள் மேலும் அமைதிக்கான நோபல் பரிசு 9 முறை சுவிட்சர்லாந்தில் அமைந்துள்ள அமைப்புகளுக்கு வழங்கப்பட்டது.
துகள் இயற்பியல் ஆராய்ச்சிக்கான உலகின் மிகப்பெரிய ஆய்வகமான ஐரோப்பிய அணு ஆராய்ச்சி நிறுவனம் ஆய்வகம், ஜெனீவாவில் உள்ளது. பால் ஷெர்ரெர் கல்வி நிறுவனம் என்பது மற்றொரு முக்கிய ஆராய்ச்சி மையமாகும். லைசெரிக் அமிலம் டைத்திலமைடு (LSD), ஊடுருவி சோதிக்கும் நுண்ணோக்கி (நோபல் பரிசு பெற்றது) அல்லது மிகப் பிரபலமான வெல்க்ரோ உள்ளிட்டவை குறிப்பிடத்தகுந்த கண்டுபிடிப்புகள் ஆகும். அகஸ்டே பிக்கார்டின் அழுத்தமேற்றப்பட்ட பலூன் மற்றும் ஜேக்கஸ் பிக்கார்ட் உலகின் பெருங்கடல்களின் ஆழமான பகுதிகளுக்கு செல்ல உதவிய நீர்முனைக் கருவி போன்ற பல தொழில்நுட்பங்களின் புதிய பகுதிகளுக்கான புத்தாய்வுப் பயணங்களை உருவாக்கின.

சுவிட்சர்லாந்து விண்வெளி ஏஜென்சியான சுவிஸ் விண்வெளி அலுவலகம் பல்வேறு விண்வெளி தொழில்நுட்பங்கள் மற்றும் திட்டங்களில் ஈடுபட்டு வருகிறது. மேலும் 1975 இல் நிறுவப்பட்ட ஐரோப்பிய விண்வெளி முகாமின் 10 நிறுவனர்களில் இதுவும் ஒன்று, மேலும் இது ESA பட்ஜெட்டின் ஏழாவது பெரிய பங்களிப்பாளராக உள்ளது. தனியார் துறையில், ஸ்பேஸ்கிராஃப்ட்டின் வடிவமைப்புகளை உருவாக்கி வழங்கும் ஓயர்லிகோன் ஸ்பேஸ் அல்லது மேக்ஸான் மோட்டார்ஸ் போன்ற பல நிறுவனங்கள் வின்வெளித் துறையில் ஈடுபட்டு வருகின்றன.

கூட்டாட்சி மாகாணம்
உணவு
கல்வி, அறிவியல் மற்றும் தொழில்நுட்பம்
புவியியல்